Kutse andmise korra lisa 3

**HINDAMISSTANDARD**

**Kutsestandardi nimetus: Massöör, tase 5**

**EKR tase: 5**

**Sisukord:**

1. **Üldine informatsioon**
2. **Hindamise korraldus**
3. **Hindamine**
4. **Hindamiskriteeriumid**
5. **Hindamisjuhend hindajale**
6. **Vormid hindajale**
7. **Vormid taotlejale**

# Üldine informatsioon

Massöör, tase 5 kutseoskuste hindamine on tema kompetentside vastavuse hindamine kutsestandardis toodud nõuetele.

Hindamist teostab hindamiskomisjon. Hindamine viiakse läbi kolmes etapis, mis toimuvad erinevatel aegadel:

1. hindamine kutse taotleja poolt esitatud dokumentide alusel;
2. struktureeritud kirjalik töö (test), vajadusel testil põhinev intervjuu;
3. praktiliste oskuste hindamine;
4. vajadusel täiendav intervjuu.

Enne kompetentside hindamist viiakse kutse andja poolt läbi **dokumentide läbivaatamine** st. dokumentide vastavuse kontroll taotletava taseme nõuetele ning kutse andmise korras seatud eeltingimustele (“Kutse andmise kord” punktid 2.1, 2.2 ja 2.6). Juhul, kui dokumendid ei vasta nõuetele, siis teavitatakse taotlejat puudustest 10 tööpäeva jooksul ja antakse tähtaeg puuduste kõrvaldamiseks. Juhul kui taotleja talle antud tähtajaks puudusi ei kõrvalda, siis tema dokumente ei menetleta ja kutse andmise ja kutse taastõendamise tasu ei tagastata.

Nõuetekohaselt täidetud dokumendid registreeritakse ning edastatakse kutsekomisjonile eksamile lubamise/mittelubamise otsuse tegemiseks.

Testi ja situatsioonülesannete lahendamise (Testi lahendamise, praktiliste oskuste ettenäitamise ja praktilise harjutuse sooritamise) aeg ja koht teatatakse taotlejale isiklikult kümne (10) tööpäeva jooksul pärast taotluse esitamise tähtaja lõppu.

# Hindamise korraldus

**2.1.** **Hindamise** **esimene etapp ja** massööri kutse andmise protsess algab, kui taotleja edastab **elektroonselt** või∕ja paberkandjal kõik taotlemiseks vajalikud dokumendid. Hinnatakse järgmisi kutsestandardis “Massöör, tase 5” kirjeldatud kohustuslikke kompetentse:

**Kutse esmataotlemiseks esitatavad dokumendid:**

1. vormikohane avaldus (kutse andmise korra lisa 1), mis on digiallkirjastatud või esitatud
2. allkirjastatult paberkandjal;
3. isikut tõendava dokumendi (pass või ID kaart) koopia;
4. haridust tõendava(te) dokumendi(dokumentide) koopia(d);
5. massöör, tase 5 kutsestandardi nõuetele vastava (vähemalt 1000-tunnise) koolituse läbimist tõendavate dokumentide koopiad;
6. maksekorraldus või muu kinnitus kutse andmisega seotud kulude tasumise kohta

**Kutse taastaotlemiseks esitatavad dokumendid:**

1. vormikohane avaldus (kutse andmise korra lisa 1), mis on digiallkirjastatud või esitatud allkirjastatult paberkandjal;
2. isikut tõendava dokumendi (pass või ID kaart) koopia;
3. varem omistatud kutset tõendava dokumendi koopia;
4. erialase koolituse läbimist tõendavate dokumentide (lõputunnistuse)
5. koopiad;
6. taastõendamisele eelneva 5 aasta jooksul vähemalt 80 tunni mahus erialase täiendkoolituse läbimist tõendava(te) dokumendi(dokumentide) koopia(d);
7. tööandja tõend vähemalt 2-aastase erialase töökogemuse kohta alates eelmisest kutse taotlemisest;
8. vormikohane tööalase tegevuse kirjeldus (CV) (lisa 2), mis on digiallkirjastatud või esitatud allkirjastatult paberkandjal;
9. maksekorraldus või muu kinnitus kutse andmisega seotud kulude tasumise kohta.

**2.2. Hindamise** **teine etapp – struktureeritud kirjalik töö (test), vajadusel testil põhinev intervjuu**

Test on koostatud ja struktureeritud vastajale üheselt mõistetavalt ja selle kaudu on võimalik hinnata kõigi nõutud kompetentside tegevusnäitajaid vastavalt taotleja tegevusalale.

Taotleja lahendab küsimustega testi etteantud aja jooksul. Testi lahendamise aeg on kuni 4 (neli) tundi. Testis on ca 100 küsimust.

Hinnatakse järgmisi kutsestandardis “Massöör, tase 5” kirjeldatud kompetentse:

**A.2.1 Kliendi teenindamine, teenuste ja toodete tutvustamine**

**A.2.2 Massaaž ja selle läbiviimist toetavad tegevused**

**A.2.3 Massaažialane ettevõtlus**

Kui taotleja on läbinud varasemalt ettevõtluse koolituse, mis sisaldab äriplaani koostamist ja selle kaitsmist, saab massaažialase ettevõtluse kompetentsi hinnata VÕTA abil.

Kutsestandardis “Massöör, tase 5” kirjeldatud läbivaid kompetentse B.2.4 (**Massöör, tase 5 kutset läbiv kompetents)** hinnatakse integreeritult kõigi teiste kutsestandardis toodud kompetentside hindamise käigus.

Struktureeritud kirjalik töö **(testi) lahendamisel** tuleb lähtuda järgnevast:

* Testi hindamine on **mitteeristav**, mille puhul kompetentside saavutatust hinnatakse **lävendi** tasemel ehk millele vastamise või mille ületamise korral loetakse tulemus piisavaks ning millest madalamal tasemel tulemust ebapiisavaks.
* Hindajad kontrollivad testi tulemusi, saades sel viisil ülevaate taotleja teadmistest ja kompetentsusest massöörina antud tegevusalal.

Testi loetakse sooritatuks, kui teadmiste valdkonnas on saavutatud vähemalt 70%-line tulemus. Testi tuleb lahendada eraldi, teistest hindamisülesannetest ja testi tulemus ei mõjuta teisi hindamisetappe.

**2.3. Hindamise kolmas etapp –** praktiliste oskuste hindamine (tugiliikumiselundkonna testimine ja massaažialane situatsioonülesanne).

Kolmandas etapis näitab taotleja ette praktilisi oskusi koos põhjenduste ja selgitustega vastavalt hindamisülesandele, kus hinnatakse järgmisi kutsestandardis “Massöör, tase 5” kirjeldatud kompetentse:

**B.2.1 Kliendi teenindamine, teenuste ja toodete tutvustamine**

**B.2.2 Massaaž ja selle läbiviimist toetavad tegevused**

Kutsestandardis “Massöör, tase 5” kirjeldatud massööri kutset läbivaid kompetentse B.2.4 hinnatakse integreeritult kõigi teiste kutsestandardis kirjeldatud kompetentside hindamise käigus.

**P**raktiliste oskuste **hindamisel** tuleb lähtuda järgnevast:

* **Tugiliikumiselundkonna testimise ülesanne** - taotleja sooritab etteantud ülesande hinnates kliendi liigese liikuvust ja lihasjõudu, selgitades samaaegselt testimise protsessi.
* **Massaažialane situatsioonülesanne** - taotleja lahendab etteantud massaažialase situatsioonülesande praktiliste oskuste ettenäitamise teel, selgitades ja põhjendades samaaegselt oma tegevust.

Tugiliikumiselundkonna testimist ja massaažialast situatsioonülesannet tuleb lahendada eraldi, teineteisest sõltumata, tugiliikumiselundkonna testimine ja massaažialane situatsioonülesanne on eraldi ülesanded.

Praktiliste ülesannete juures tuleb selgitada iga praktilise võtte/tegevuse eesmärki, kirjeldada protsessi ja oodatavat tulemust.

Praktiliste ülesannete täitmiseks antakse ettevalmistusaega, mõlemale ülesandele vähemalt 10 minutit.

Praktiliste ülesannete sooritamise aja annab hindamiskomisjon vastavalt situatsioonile, kuid mitte rohkem kui 10 minutit mõlemale ülesandele.

**Tugi-liikumiselundkonna testimisega hinnatakse** ühe liigese liikumist teostavate lihaste jõudlust 6- hindelisel skaalal manuaalse testimise teel. Testimise ajal tuleb nimetada, kirjeldada ja demonstreerida:

1. Testitava liigese tüüp ja milliseid liigutusi antud liigeses saab teostada;
2. Liigutust teostavate lihase/te algus- ja kinnituskohad;
3. Milline/sed lihas/ed teostab/vad liigutusi antud liigeses;
4. Milline on iga loetletud lihase funktsioon;

Tugi-liikumiselundkonna testimine loetakse arvestatuks kui eelloetletud kriteeriumid on täidetud ja sooritatud manuaalne testimine ning taotleja on saanud hinnangu „jah“.

**Massaažialase situatsioonülesande lahendamisel** arvestatakse järgmisi kriteeriume:

1. Massaažiliigi valik, seansi ülesehitus ja võtete rakendamise järjekord, vahendite kasutamine;
2. Valitud võtete füsioloogiline põhjendatus sõltuvalt probleemist;
3. Massaaživõtete sooritamise tehniline ja ergonoomiline korrektsus.
4. Erialase terminoloogia korrektne kasutamine

Massaažialane situatsioonülesanne loetakse sooritatuks kui eelloetletud kriteeriumid on täidetud ning taotleja on saanud hinnangu „jah“ .

Hindamise keeleks on eesti keel või vene keel. Eksami keel märgitakse ära hindamisprotokollis.

**VÕTA** (varasemate õpingute ja töökogemuse arvestamise) rakendamisel vaadeldakse/analüüsitakse iga taotlust individuaalselt, vajadusel viiakse läbi lisahindamine.

# Hindamine

Kutse taotleja tõendab oma kompetentse esitatud dokumentide hindamise alusel (I etapp), struktureeritud kirjaliku töö (testi) (II etapp), praktiliste oskuste ettenäitamise ja praktilise harjutuse sooritamisega (III etapp), lähtudes “Massöör, tase 5” kutsestandardi nõuetest. Hindamiskomisjon hindab taotleja kompetentside vastavust taotletava kutse taseme hindamiskriteeriumidele. Kui kasvõi üks kohustuslikest kompetentsidest puudub või antud kutse tasemele ei vasta, pole vastava taseme kutset võimalik anda.

Hindamismeetodid:

1. Hindamine kutse taotleja poolt esitatud dokumentide alusel;
2. Struktureeritud kirjalik töö (test) - Taotleja sooritab kirjaliku/elektroonilise testi vastavalt etteantud juhendile, vajadusel viiakse taotlejaga läbi testil põhinev intervjuu. (Igale küsimusele vastamine annab aritmeetiliselt ühe või enam punkte vastavalt õigete vastuste arvule küsimuses); massaažialase ettevõtluse kompetentsi hindamiseks rakendada VÕTA-t;
3. Praktiliste oskuste hindamine:
4. tugiliikumiselundkonna testimine - Taotleja sooritab etteantud tugiliikumiselundkonna testimise ülesande, hinnates kliendi liigese liikuvust ja lihasjõudu, selgitades samaaegselt testimise protsessi;
5. massaažialane situatsioonülesanne - Taotleja lahendab etteantud situatsioonülesande praktiliste oskuste ettenäitamise teel, mis võimaldab taotlejal tõendada kohustuslike ja läbivate kompetentside omandamist.
6. Vajadusel viiakse läbi täiendav hindamine/intervjuu, mille otsustab hindamiskomisjon

Taotlejale antakse massöör, tase 5 kutse, juhul kui kõik hindamiskriteeriumid (vorm H1) on hinnatud positiivseks. Kui struktureeritud kirjalikus töös ja/või praktiliste oskuste ettenäitamisel ja praktilise harjutuse sooritamisel on mingi kriteerium täitmata, siis vastab taotleja selles osas esitatud küsimusele täiendaval hindamisel ja positiivse tulemuse korral loetakse kriteerium täidetuks.

Iga taotleja kohta täidetakse järgmised dokumendid:

* Lisa 1. Töömaailma massöör, tase 5 kompetentsuse hindamise leht
* Lisa 3. töömaailma massöör, tase 5 kutseeksami hindamisprotokoll.

Vastavalt eelnevatele dokumentidele koostab hindamiskomisjon hindamisprotokolli koos ettepanekuga taotlejale kutse andmise kohta, mille hindamiskomisjoni liikmed esitavad kutsekomisjonile ja kutse andjale. Protokollile kirjutavad alla kõik hindamiskomisjoni liikmed. Hindamiskomisjoni protokoll on aluseks kutsekomisjonile otsuse langetamisel taotlejale kutse andmise/mitteandmise kohta.

Hindamislehti ja koondhinnangut ei tutvustata kolmandatele isikutele.

1. **Kutseõppe lõpetamisel sooritatava eksami hindamine**

Hindamine viiakse läbi kahes etapis:

1. **Teadmiste ja oskuste hindamine õppeaja jooksul** - Massöör, tase 5 kutse taotleja kompetentside: „B.2.1 Kliendi teenindamine, teenuste ja toodete tutvustamine“, „B.2.3 Massaažialane ettevõtlus“ ja „B.2.4 Massööri kutset läbiv kompetents“, vastavust Massöör, tase 5 kutsestandardi kompetentsusnõuetele hinnatakse õppeaja jooksul.
2. **praktiliste oskuste hindamine** - Kompetentsi „B.2.2 Massaaž ja selle läbiviimist toetavad tegevused“ vastavust Massöör, tase 5 kutsestandardi kompetentsusnõuetele hinnatakse kutseeksamil simulatsiooni ehk praktiliste oskuste ettenäitamise „**massaažialase situatsioonülesande lahendamise“** teel,
3. vajadusel viiakse läbi täiendav hindamine/intervjuu

Kutseõppe lõpetamisel sooritatava kutseeksami vorm on praktiline eksam. Hindamist teostab hindamiskomisjon.

Hindamiskomisjon hindab taotleja kompetentside vastavust taotletava kutse taseme hindamiskriteeriumidele.

**Hindamismeetodina kasutatakse praktiliste oskuste ettenäitamist:**

**massaažialane situatsioonülesanne** - taotleja koostab vastavalt etteantud ülesandele, anamneesile ja objektiivsele leiule massaažiplaani, teeb massaaži rakendades selleks sobivaid tehnikaid ning hindab massaaži tulemust kasutades sobivaid hindamismeetodeid (nt. liiges- ja fastsia liikuvus, naha värvus ja rühi hindamine ning tugiliikumiselundkonna testimine)

Situatsioonülesande täitmiseks antakse ettevalmistusaega vähemalt 10 minutit.

Ülesande teostamise (ettenäitamise) aja annab hindamiskomisjon vastavalt situatsioonile, kuid mitte rohkem kui 10 minutit. Massaažialase situatsioonülesande juures tuleb selgitada iga praktilise võtte/tegevuse eesmärki, kirjeldada protsessi ja oodatavat tulemust.

Massaažialase situatsioonülesande lahendamisel arvestatakse järgmisi kriteeriume:

1. kliendi seisundi kaardistamine, hindamiseks vajalike meetodite rakendamine, sh manuaalne lihastestimine;

Tugiliikumisaparaaadi testimise kriteeriumid:

1. Testitava liigese tüüp ja milliseid liigutusi antud liigeses saab teostada;
2. Liigutust teostavate lihase/te algus- ja kinnituskohad;
3. Milline/sed lihas/ed teostab/vad liigutusi antud liigeses;
4. Milline on iga loetletud lihase funktsioon;
5. probleemi ühe võimaliku põhjuse analüüsimine, mida saab massaažiga mõjutada (nt: lihase/ste düsfunktsioon, närvisüsteemi häire, südame veresoonkonna häire, fastsia, oletatav valu põhjus);
6. sobiva massaažiliigi valimine ja massaažiplaani koostamine vastavalt anamneesile ja objektiivsele leiule;
7. seansi ülesehituse ja massaažiga mõjutatavate piirkondade valikute, järjekorra ja vahendite kasutamise põhjendamine, korrektse erialas terminoloogia kasutamine;
8. valitud võtete/tehnikate anatoomilise/füsioloogilise sobivuse põhjendamine sõltuvalt probleemist;
9. massaaživõtete sooritamise tehniline ja ergonoomiline korrektsus;
10. massaaži tulemuse hindamine vajalike hindamismeetodite abil (valu vähenemine vastavalt valuskaalale, liigesliikuvuse paranemine, turse alanemine, meeleolu paranemine, jne);
11. kliendi teavitamine võimalikest massaažijärgsetest füüsilistest ja psüühilistest muutustest organismis (näit lihasvalu, unisus, peavalu, vedelikupuuduse oht, erutusseisund jm);
12. soovituste andmine eneseabiks ja vajadusel kliendil pöörduda tervishoiutöötaja poole pöördumiseks, lähtudes eelkirjeldatud tegevustes klienditeeninduse heast tavast.

Taotlejale antakse massöör, tase 5 kutse, juhul kui kõik hindamiskriteeriumid (vorm H1) on hinnatud positiivseks ning taotleja saanud hinnangu „jah“.

Kui praktiliste oskuste ettenäitamisel on mingi kriteerium täitmata, siis vastab taotleja selles osas esitatud küsimusele täiendaval hindamisel ja positiivse tulemuse korral loetakse kriteerium täidetuks.

Iga taotleja kohta täidetakse järgmised dokumendid:

* Lisa 2. Kutseõppe lõpetaja kompetentsuse hindamise leht
* Lisa 4. Kutseõppe lõpetaja kompetentsuse hindamise protokoll

Vastavalt eelnevatele dokumentidele koostab hindamiskomisjon hindamisprotokolli koos ettepanekuga taotlejale kutse andmise kohta, mille hindamiskomisjoni liikmed esitavad kutsekomisjonile ja kutse andjale. Protokollile kirjutavad alla kõik hindamiskomisjoni liikmed. Hindamiskomisjoni protokoll on aluseks kutsekomisjonile otsuse langetamisel taotlejale kutse andmise/mitteandmise kohta.

Hindamislehti ja koondhinnangut ei tutvustata kolmandatele isikutele.

# Hindamiskriteeriumid

Vorm H1

|  |  |  |  |
| --- | --- | --- | --- |
|  | Kompetents/tegevusnäitaja/ Hindamiskriteerium  | Meetod | Tulemus |
| **B.2.1 Kliendi teenindamine, teenuste ja toodete tutvustamine** | 1.1. võtab kliendi vastu, tutvustab ennast ja eelseisvat massaažiprotseduuri;  | **Klienditeenindus ja suhtlemine** kompetentsust hinnatakse kirjaliku teoreetiliste teadmiste testiga, tugiliikumiselundkonna testimise ülesande praktilise lahendamise ja situatsioonülesande praktiliste oskuste ettenäitamise käigus.  | **Jah/ei** |
| 1.2. loob kliendile turvalise keskkonna; | **Jah/ei** |
| 1.3. lähtudes kliendi soovidest ja vajadustest; lahendab võimalikud arusaamatused | **Jah/ei** |
| 1.4. pärast massaaži tegemist küsib kliendi enesetunde ja rahulolu kohta tagasisidet; | **Jah/ei** |
| 1.5. soovitab kliendile järgmisi massaažiseansse või muid teenuseid | **Jah/ei** |
| **B.2.2 Massaaž ja selle läbiviimist toetavad tegevused** | valmistab ette massaažikabineti ja töövahendid, massaažiseadmed ning aparatuuri, lähtudes kabinetile esitatavatest tervisekaitse ja ergonoomika nõuetest;  | **Massaaž ja selle läbiviimine** kompetentsust hinnatakse kirjaliku teoreetiliste teadmiste testiga, tugiliikumiselundkonna testimise ülesande praktilise lahendamise ja massaažialase situatsioonülesande praktiliste oskuste ettenäitamise käigus. Kutseõppe lõpetamisel hinnatakse massaažialase situatsioonülesande kaudu | **Jah/ei** |
| valmistab tööruumi ette vastavalt massaaži liigile; | **Jah/ei** |
| hoiab töökoha korras, lähtudes tööohutusest, ergonoomikast ja hügieeninõuetest;  | **Jah/ei** |
| korrastab ruumi enne ja pärast massaažiseanssi; | **Jah/ei** |
| selgitab välja kliendi pöördumise põhjuse, ootused ja võimalikud terviseriskid, tuginedes teadmistele inimorganismi ehituse ja talitluse põhimõtetest, tugiliikumisaparaadi biomehhaanikast ja motoorika juhtimisepõhimõtetest, kasutades sobivaid meetodeid, sh manuaalne lihastestimine;  | **Jah/ei** |
| kogub teavet, kasutades anamneesiküsimustikku, arsti ettekirjutust ja/või küsitleb klienti; | **Jah/ei** |
| valmistab kliendi ette, lähtudes massaažiliigi spetsiifikast; | **Jah/ei** |
| valib sobiva massaažiliigi ning vahendid, lähtudes kliendi soovist, erinevate haiguste ja haigusseisunditega seotud näidustustest ja vastunäidustustest;  | **Jah/ei** |
| selgitab kliendile valitud lähenemist, terviseriski olemasolul soovitab teisi võimalusi või pöördumist tervishoiutöötaja poole;; | **Jah/ei** |
| planeerib sobivad võtted, tehnikad (nt tempo, rütm, tugevus), vahendid (nt õlid, kreemid, kupud) ning seansi ülesehituse;  | **Jah/ei** |
| teavitab klienti võtete otsestest ja kaudsetest toimetest, sh võimalikest massaaži ja ravimite kasutamisega kaasnevatest koosmõjudest | **Jah/ei** |
| teeb massaaži (klassikalist, spordi-, segmendi-, lümfi-, aroomi-, töökohapõhist, laste- ja reflektoorset massaaži), lähtudes koostatud plaanist, vajadusel korrigeerib massaaži kava;  | **Jah/ei** |
| suhtleb kliendiga tagasiside saamiseks, rakendab ergonoomilisi tehnikaid, abistab klienti kehaasendi muutmisel,  | **Jah/ei** |
| kasutab töövahendeid vastavalt vajadusele;  | **Jah/ei** |
| tagab kliendi privaatsuse riietumisel ja massaaži ajal; | **Jah/ei** |
| teavitab klienti massaažiseansi lõppemisest ja võimalikust ortostaatilisest reaktsioonist (kukkumisoht), vajadusel abistab klienti massaažilaualt/matilt tõusmisel;  | **Jah/ei** |
| teavitab klienti võimalikest massaažijärgsetest füüsilistest ja psüühilistest muutustest organismis (nt lihasvalu, unisus, peavalu); | **Jah/ei** |
| annab soovitusi massaažijärgseteks tegevusteks ja vajadusel soovitab kliendil pöörduda tervishoiutöötaja ja/või füsioterapeudi poole. | **Jah/ei** |
| hindab massaaži tulemusi, kasutades sobivaid hindamismeetodeid (nt liiges- ja fastialiikuvuse, naha värvuse ja rühi hindamine ning tugiliikumiselundkonna testimine). | **Jah/ei** |
| **B.2.3 Massaažialane ettevõtlus** | hindab tegutsemise eesmärgist lähtuvalt ettevõtluse võimalusi;  | **Massaažialane ettevõtlus** kompetentsust hinnatakse kirjaliku teoreetiliste teadmiste testiga, taotleja poolt esitatud dokumentide alusel või VÕTA-na.  | **Jah/ei** |
| valib talle sobiva ettevõtlusvormi;  | **Jah/ei** |
| korraldab oma tegevust, arvestades kutsealast teavet ja õigusakte ning lähtudes väikeettevõtluse põhitõdedest; | **Jah/ei** |
| kujundab teenuste hinnad, lähtudes tegevuskuludest ja turusituatsioonist;  |  |
| koostab salongi eelarve, arvestades kulusid ja tulusid;  | **Jah/ei** |
| järgib eelarve täitmist;  | **Jah/ei** |
| organiseerib vajalike töö- ja kulumaterjalide hankimise;  | **Jah/ei** |
| haldab kliendibaasi, järgides õigusakte; | **Jah/ei** |
| planeerib müügikampaaniad ja turundustegevused, lähtudes salongi kontseptsioonist;  | **Jah/ei** |
| koostab püsikliendiprogramme | **Jah/ei** |
| **Massöör, tase 5 kutset läbiv kompetents**  | kasutab korrektset erialaterminoloogiat, väljendab end selgelt ja arusaadavalt; | **Massöör, tase 5 kutset läbiv kompetentsi**hinnatakse integreeritult kõigi teiste kutsestandardis toodud kompetentside hindamise käigus. | **Jah/ei** |
| järgib massööri kutse-eetikat; | **Jah/ei** |
| järgib ohutus- ja hügieeninõudeid; | **Jah/ei** |
| dokumenteerib oma tegevuse ja tagab andmete konfidentsiaalsuse; | **Jah/ei** |
| kasutab oma töös eesti keelt tasemel B1 ja ühte võõrkeelt tasemel A1 (lisa 1); | **Jah/ei** |
| täiendab ennast erialaselt, on kursis eriala tõenduspõhiste arengutega; | **Jah/ei** |
| vajadusel annab esmaabi; | **Jah/ei** |
| omab teadmisi idameditsiini harude (Tiibeti, Ayurveda, Jaapani, Tai, Hiina) ja nendest tulenevate enamlevinud massaažiliikidega seotud filosoofilistest aspektidest; | **Jah/ei** |
| kasutab tööks vajalikul tasemel tavapärast kontoritarkvara; | **Jah/ei** |
| leiab internetist tööks vajalikku informatsiooni ja hindab kriitiliselt selle usaldusväärsust; | **Jah/ei** |
| peab elektroonilist kirjavahetust; | **Jah/ei** |
| tagab elektrooniliste andmete kaitstuse. | **Jah/ei** |

**5. Hindamisjuhend hindajale**

Enne hindamist tutvuge:

* “Massöör, tase 5” kutsestandardiga,
* kompetentsipõhise hindamise mõistete ja põhimõtetega,
* kutse andmise korraga,
* kutseeksamile tulijate dokumentidega,
* hindamise üldise informatsiooniga,
* hindamiskriteeriumitega,
* hindamismeetoditega,
* hindamise korraldusega,
* hindamisel kasutatavate vormidega.

Hindamise ajal:

• jälgige taotlejat hindamisprotsessis personaalselt,

• täitke taotleja kohta personaalne hindamisvorm,

• esitage vajadusel küsimusi hindamiskriteeriumite täitmise osas,

• hinnake kutse taotlejat kõikide hindamiskriteeriumite järgi,

• vormistage hindamistulemus iga hindamiskriteeriumi kohta.

Hindamise järel:

• vormistage hindamistulemus.

**Lisa1: TÖÖMAAILMA MASSÖÖR, TASE 5 KOMPETENTSUSE HINDAMISE LEHT**

Taotleja …………………………………………………………………………………..

Taotletav kutse: **Massöör, tase 5**

Valitud massaažiliik situatsioonülesande lahendamisel ……………………………………………………………………………………………

Tugiliikumiselundkonna testimise ülesanne ……………………………………………………………………………………………………….

|  |  |  |  |  |
| --- | --- | --- | --- | --- |
|  | Hinnatav kriteerium*Kriteerium saavutatud (X) mitte saavutatud (-)* | Kompetentsuse hindamise meetod |  | Tulemus *(Jah/ei)* |
|  | TULE testimine | Massaaži ülesanne | Dokumen did/ VÕTA | Täiendav hindamine |  |
| **B.2.2** | **Massaaž ja selle läbiviimine** |  |  |  |  |  |
|  |  |  |  |  |  |  |
|  |  |  |  |  |  |  |
| **B.2.1.** | **Klienditeenindus ja suhtlemine**  |  |  |  |  |  |
|  |  |  |  |  |  |  |
|  |  |  |  |  |  |  |
| **B.2.3.** | **Massaažialane ettevõtlus** |  |  |  |  |  |
|  |  |  |  |  |  |  |
|  |  |  |  |  |  |  |
|  | **KIRJALIK TEST, VAJADUSEL TESTIL PÕHINEV INTERVJUU** |
| **B.2.2****B.2.4** | **Massaaž ja selle läbiviimine,** **Massöör, tase 5 kutset läbiv kompetents**  | max punkte | min 70% punkte | Tulemus | Täiendav hindamine | Tulemus *(Jah/ei)* |
|  |  |  |  |  |  |  |
|  |  |  |  |  |  |  |

Kommentaarid:

Hindamiskomisjoni ettepanek kutsekomisjonile:

Hindamiskomisjoni liikmete nimed:

**Lisa 2: KUTSEÕPPE LÕPETAJA KOMPETENTSUSE HINDAMISE LEHT**

Taotleja nimi:

Taotletav kutse: **Massöör, tase 5**

Valitud massaažiliik situatsioonülesande lahendamisel ……………………………………………………………………………………………

|  |
| --- |
| **Kompetents: B.2.2 Massaaž ja selle läbiviimist toetavad tegevused** |
| Kompetentsuse hindamise meetod**:****Massaažialane situatsioonülesanne** |
|  |
| **Hinnatav kriteerium*****Kriteerium saavutatud (X) mitte saavutatud (-)*** | **Massaaži ülesanne:** | **Täiendav hindamine** | **Tulemus *(Jah/ei)*** |
|  |  |  |  |  |
|  |  |  |  |  |

Kommentaarid:

…………………………………………………………………………………………………………………………………

…………………………………………………………………………………………………………………………………

Hindamiskomisjoni ettepanek kutsekomisjonile:

……………………………………………………………………………………………………………………………………………………………..Hindamiskomisjoni liikmete nimed, allkirjad:

**Lisa 3: TÖÖMAAILMA MASSÖÖR, TASE 5 KUTSEEKSAMI HINDAMISPROTOKOLL**

|  |  |  |  |  |
| --- | --- | --- | --- | --- |
| **Kutse taotleja** | **Taotletava kutse tase** | **Eksami läbi-viimise keel** | **Hindamise tulemus** | **Hindamiskomisjoni ettepanek** |
| 1. |  |  | Kompetentsid tõendatud. /Tõendamata kompetents(id) *(nimetada)...* | Anda/Mitte anda taotlejale kutse Massöör, tase 5 |
| 2. |  |  |  |  |
| 3. |  |  |  |  |
| 4. |  |  |  |  |
|  |  |  |  |  |
|  |  |  |  |  |
|  |  |  |  |  |

Hindamiskomisjoni esimees: .............................................................................

(nimi ja allkiri)

Kuupäev: .............

Hindamiskomisjoniliikmete allkirjad:

……………………………………………………… ………………………………………………………..

…………………………………………………….. ………………………………………………………..

…………………………………………………….. ………………………………………………………...

**Lisa 4: KUTSEÕPPE LÕPETAJA KOMPETENTSUSE HINDAMISE PROTOKOLL**

|  |  |  |  |  |
| --- | --- | --- | --- | --- |
|  | **Kutse taotleja** | **Eksami läbi-viimise keel** | **Hindamise tulemus** Kompetentsid tõendatud./ Tõendamata kompetents(id) *(nimetada)...* | **Hindamiskomisjoni ettepanek** **Anda/Mitte** **anda** taotlejale kutse  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |

Hindamiskomisjoni esimees .............................................................

 (nimi ja allkiri)

Hindamiskomisjoniliikmete nimed ja allkirjad:

……………………………………………………………………….. (nimi ja allkiri)

……………………………………………………………………….. (nimi ja allkiri)

……………………………………………………………………….. (nimi ja allkiri)